**201027**

**Пауыл**

***«Мен яһудимін, Кіликияның Тарс қаласында тудым, ал осы қалада өсіп, атақты Гамалиелден тыңғылықты тәлім алдым. Ата-бабаларымыздың Таурат заңын мұқият сақтай отырып, осы тұрған өздеріңіз сияқты Құдайдың құрметі үшін жан-тәніммен ұмтылдым.»***

***(Елшілердің істері 22:3)***

Осындай жағдайды елестетіп көріңізші. Сіздің досыңыз сізге хат жазады. Бұл хатта, ол, өзі жақында кездестірген адамның сыртқы келбетін сипаттайды. Ол «бұл орташа бойлы, шаштары жұқа, аяқтары сәл қисық, үлкен көзді, қастары біріккен және мұрны ұзын адам» деп жазады. Сіз таң қалдыңыз ба? Мүмкін ия, мүмкін жоқ, бірақ бұл жерде берілген сипаттама - Елші Пауылдың сыртқы келбетіне қатысты жалғыз тарихта сақталған портреті.

Оның қарсыластарының былай айтуы таңқаларлық емес: «Хаттары қатаң да күшті, ал жүзбе-жүз кездескенде өзі де әлсіз, сөзі де мәнсіз.» (Қорынттықт. 2-хат 10:10) Ол Иса Мәсіхтің ең адал шәкірті болды. Ол Жаңа Өсиеттің ең ұлы Ізгі хабаршысы және миссионері болды. Иса Мәсіх біздің күнәларымыз үшін өлді, жерленді және үшінші күні қайта тірілді деп уағыздап, мыңдаған шақырымдарды жаяу жүріп өтті.

Пауылдың ататегі жай ғана жақсы емес, өте жақсы болды. Ол Рим азаматы, Рим империясының ең ірі білім және мәдени орталықтарының бірі - Асиядағы Тарс қаласында дүниеге келген, Бунямин руына жататын. Ол атақты Гамалиелден тәлім алып, сонымен қатар, иудаизм дінін қатты ұстанды. Оның Иса Мәсіхтің шәкірттерімен алғашқы кездесуі Иерусалимде болды. Ол кезде, ол мәсіхшілердің жетекшілердің бірі Степанды таспен ұрғандардың жағында болған еді.

Осыдан кейін көп ұзамай оның өмірінде үлкен өзгеріс болды. Мәсіхшілерді тұтқындау ниетімен, Дамаскке барар жолында, оған Иса Мәсіх көрініп, оның өмірі түбегейлі өзгерді. Ол бұдан былай Тарстық Сауыл емес, Иса Мәсіхтің елшісі Пауыл болды.

Ол Рим империясы бойынша үш рет миссионерлік сапар жасады және барлық уағыз айтқан жерлерінде қауымдар ұйымдастырды. Басқа жерге көшкен кезде, ол өзінің бұрынғы қауымдарына хат жазды, нәтижесінде оның он үш хаты Жаңа өсиетке енген, бұл хаттарда, осы ұлы адамның жүрегі ашылады.